มูวาราตากุซ

จันดีมูวาราตากุซ () เป็นหมู่โบราณสถานวัดในศาสนาพุทธ เข้าใจว่าสร้างขึ้นในอาณาจักรศรีวิชัย ตั้งอยู่ในอำเภอกัมปาร์ จังหวัดรีเยา บนเกาะสุมาตรา ประเทศอินโดนีเซีย สร้างขึ้นในราวคริสต์ศตวรรษที่ 11–12 และเป็นหนึ่งในหมู่วิหารโบราณที่มีการเก็บรักษาไว้ดีที่สุดบนเกาะสุมาตรา

ลักษณะทางสถาปัตยกรรมและศิลปะที่ปรากฏหลงเหลือแสดงให้เห็นว่าเคยเป็นศาสนสถานของมหายาน หมู่โบราณสถานนี้ได้รับการค้นพบโดยกอร์เนต เดอ โครต (Cornet De Groot) ในปี 1860 ตามด้วยการสำรวจและศึกษาอย่างเป็นทางการนำโดยเว.เป. ครุเนอเฟลด์ (W.P. Groeneveld) ในปี 1880 มีการทำการศึกษาอย่างจริงจังในปี 1983 ซึ่งพบซากฐานอาคาร, มหากาลีวิหาร และสิ่งปลูกสร้างโบราณอื่น ๆ ปัจจุบันหมู่โบราณสถานได้รับการขึ้นทะเบียนเป็นอนุสรณ์แห่งชาติโดยรัฐบาลอินโดนีเซีย และขึ้นทะเบียนเป็นแหล่งมรดกโลกเบื้องต้นโดยยูเนสโก

อ้างอิง 

แหล่งโบราณคดีในประเทศอินโดนีเซีย
ศาสนสถานในประเทศอินโดนีเซีย
อาณาจักรศรีวิชัย
เกาะสุมาตรา
สิ่งก่อสร้างในจังหวัดรีเยา